section_heading: Karijera
paragraph_text: 1982. je postala jedna od rijetkih glumica koje su nominirane za Oscara za dva filma u istoj godini, te koje su čak i osvojile kip. Nominirana je bila za glavnu ulogu u biografiji „Frances“, u kojoj je portretirala Frances Farmer, a osvojila je kip za najbolju sporednu glumicu u komediji „Tootsie“. Za potonji je osvojila i Zlatni globus. Nastavila je birati ambiciozne i snažne uloge tijekom 1980-ih, a izjavila je da joj je najdraža bila ona od country pjevačice Patsy Cline u filmu „Slatki snovi“. 1994. je za dramu „Plavo nebo“ osvojila svojeg drugog Oscara i treći Zlatni globus.